Holanda

Holanda (be Holandki: Koninkrijk der Nederlanden, Qraliya Holanda) jû dewleta Ewropaya u mıntıqa ra merkezê Ewropa dera. Zımey (Şımalê) Holanda de Deryayê Zımey, veroc (cenub) de Belçıka u rocakewtene (rocvetış, şerq) de Almanyaya Federale estê. Paytextê Holanda Amsterdamo.  Holanda ezaya NATOy, Yewiya Ewropa, Mıletê Yewbiyayeya. Sistemê Holanda'o siyasi monarşiya qanuniya, labelê Holanda dewletê da demokrata; sistemê iqtısadi sosyalizmo.

 Tarix 
Zaf merdumê ilmê iqtısadi u tarixi vanê Holanda dewleta kapitalista verêna. Serra 1606ıne de borsay Amsterdami vıraziyawa. Ena borsa dınya de ê yewina. Seserra 18 u 19ıne de Holanda zaf koloniy gırewti: İndonezya, Surinam, şerqê/rocakewtena Hindıstani u Afrikaya Cenubi. Holanda Herbê Dınya'ê Yewine de bêteref mende, labelê Herbê Dınya'ê Dıyıne de Almanyaya Federale Holanda işğal kerde.

 İklım u sûki 
 İklım 
İklımê Holanda zaf honıko. Mıntıqa ra, zımeyê (vakurê) Holanda serdıno. Semedê awa honıke (Gulf Stream) ra hewayê Holanda zaf serdın niyo.   

 Sûki 
Sûkê gırdi:
 1. Amsterdam. Nıfus: 742,951
 2. Rotterdam. Nıfus: 604,819
 3. Den Haag. Nıfus: 472,087.
 4. Utrecht. Nıfus: 282,000
 5. Eindhoven. Nıfus: 209,286
 6. Arnhem. Nifus: ?

Sûka Amsterdami zaf aver şiyayiya u tede banê xeylê berzi estê. Amsterdam bacarê dewizio, paytextê borsao u merkezê ticaretê Holanda u Ewropao.  

 Nıfus 
Nıfusê Holanda 17 milyono. Merdumê ğeribi 2 Milyoni estê. Şarê Tırkan ra u ê binan ra ki Holanda de cıwiyenê, zey Farsan, Endonezıcan u Surunamıcan uêb. estê. Dinê Holanda Xıristiyaniya u itıqadê mıletê Holanda Protestan u Katoliko, labelê dino de resmi niyo. Tayê mısılmani, Musewiy u ateisti ki estê. Zıwano xoyo resmi Holandkiyo. Nuştekar u wendoğê xo zafê.

 İqtısad 
İqtısadê Holanda zaf qewetıno. Teknolociye u sektorê iqtısadê Holanda zaf raver şiyê. Firmeyê zey Philips, Shell, Unilever u Heinekeni şırketanê Hollanda rayê. Standardê heyati Holanda de zaf hewlo.

 Çıme 
 Siteyê Holandayo resmi 

*